Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
8 Ichi ndicho Fumu Yikuru Yehova yikanilongora: Wonani! Kukaŵa chidunga cha vipambi vyamuchihanya.
2 Penepapo yikati: “Amosi, kasi ukuwonachi?” Nkhati: “Chidunga cha vipambi vyamuchihanya.” Yehova wakati kwa ine: “Umaliro wafika pa ŵanthu ŵane Israyeli. Niŵagowokerengeso chara.+
3 ‘Pa zuŵa ilo, sumu za mu tempile zizamuzgoka chitengero.+ Kuzamuŵa vitanda vinandi ivyo vizamuponyeka palipose, kuzamuŵa waka yii!’+ Ndimo yayowoyera Fumu Yikuru Yehova.
4 Pulikani ichi, imwe mukukandilizga ŵakavu,Na imwe mukuparanya ŵakuzika ŵa charu,+
5 Imwe mukuti: ‘Kasi chiphikiro cha mwezi uphya chimalenge pawuli,+ kuti tiguliske mbuto zithu,Ndipo Sabata+ yimalenge pawuli, kuti tisaske tirigu?
Kuti tichepeskeko efaNa kukuzga uzito wa shekele,Kuti tizgore sikelo zithu kuŵa zaupusikizgi,+
6 Mwakuti tigure ŵakusuzgika na silivaNa ŵakavu na vilyato viŵiri,+Na kuguliska gaga wa tirigu.’
7 Yehova wajilapizga na Kunotha kwa Yakhobe kuti,+‘Nizamuluwapo chara milimo yawo yose.+
8 Pa chifukwa ichi, charu chizamumbwambwantha,Ndipo waliyose uyo wakukhalamo wazamutengera.+
Asi charu chose chizamuwuka nga ni Nayelo,Ndipo chizamufuluka na kuphwa nga ni Nayelo wa ku Eguputo?’+
9 Fumu Yikuru Yehova yikuti: ‘Mu zuŵa ilo,Dazi nizamulinjizga uku muhanya uli pakati,Ndipo charu nizamuchizgora mdima uku muhanya uli ngee.+
10 Viphikiro vinu nizamuvizgora chitengero+Ndipo sumu zinu zose zizamuzgoka sumu za chiliro.
Viwuno vyose nizamuvivŵalika chigudulu ndipo mutu uliwose nizamuwuzgora chipala,Nizamuvizgora nga ni para munthu wakutengelera mwana wake mwanalume yumoza pera,Ndipo umaliro wake uzamuŵa nga ni zuŵa la vyakuŵinya.’
11 Fumu Yikuru Yehova yikuti: ‘Wonani, mazuŵa ghakwiza,Nizamutuma njara mu charu,Njara ya chingwa chara panji nyota ya maji,Kweni ya kupulika mazgu gha Yehova.+
12 Ŵazamwenda penthyapenthya kufuma ku nyanja m’paka ku nyanja,Kufuma kumpoto m’paka kumafumiro gha dazi.
Ŵazamuyingayinga kupenja mazgu gha Yehova, kweni ŵazamughasanga chara.
13 Mu zuŵa ilo, ŵamwali ŵakutowa ŵazamuzinduka,Kweniso ŵanyamata, chifukwa cha nyota.
14 Awo ŵakulapa mu zina la ŵachiuta ŵatesi ŵa ku Samariya,+ ndipo ŵakuti:“Iwe Dani,+ umo chiuta wako waliri wamoyo!”
Na “umo nthowa ya Beyere-sheba+ yiliri yamoyo!”
Ŵazamuwa, ndipo ŵazamuwukaso chara.’”+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Amosi 8
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn umb_Latn lua_Latn tum_Latn eng_Latn